2015.gada .janvārī Noteikumi Nr.

Rīgā (prot. Nr. .§)

**Grozījumi Ministru kabineta 2011.gada 1.februāra noteikumos Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs”**

*Izdoti saskaņā ar*

*Lauksaimniecības un lauku attīstības*

*likuma 5.panta ceturto un septīto daļu*

Izdarīt Ministru kabineta 2011.gada 1.februāra noteikumos Nr.106 „Kārtība, kādā piešķir, administrē un uzrauga valsts un Eiropas Savienības atbalstu piena produktu piegādei izglītojamiem vispārējās izglītības iestādēs” (Latvijas Vēstnesis, 2011, 22. nr.; 2012, 22., 123. nr.; 2013, 168. nr.; 2014, 48.nr.) šādus grozījumus:

1. Aizstāt 1.punktā vārdus un skaitļus „Padomes 2007.gada 22.oktobra Regulas (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula), 102.pantu” ar vārdiem un skaitļiem „Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, 26.pantu”.

2. Izteikt 4.1 punktu šādā redakcijā:

„4.1 Šo noteikumu 3.punktā minēto valsts līdzfinansējumu piešķir, ja:

4.11. piena produkti ir ražoti atbilstoši bioloģiskās lauksaimniecības shēmas prasībām, un to apliecina bioloģiskās lauksaimniecības jomu reglamentējošajos normatīvajos aktos noteiktās kontroles institūcijas sertifikāts, vai atbilstoši nacionālās pārtikas kvalitātes shēmas prasībām, un to apliecina Pārtikas un veterinārā dienesta saskaņā ar normatīvajiem aktiem par prasībām pārtikas kvalitātes shēmām, to ieviešanas, darbības, uzraudzības un kontroles kārtību izsniegts sertifikāts;

4.12. piena produkti līdz attiecīgajai mācību iestādei tiek transportēti ne tālāk par 250 kilometriem no to ražošanas vietas;

4.¹3. par piena produktiem netiek prasīta samaksa no izglītojamiem vai viņu vecākiem vai aizbildņiem.”

Ministru prezidente L.Straujuma

Zemkopības ministrs J.Dūklavs

08.01.2015. 16:50

I.Orlova

67027376, Inga.Orlova@zm.gov.lv